Çarçewa operasyonanê qirkerdişê sîyasîyî de Amed û Mersin de 9 kesê ke bi rojan o nezaret de yê ameyî tepiştene.
27ê sibate û 3ê adare de operasyonê vera Komeleya Kultur, Yewîye, Paştdayîş û Hetkarîye yê bi Keyeyanê ke Dergûşê Medenîyetan de Merdimê Xo Vînî Kerdî (MEBYA-DER) 29  kesê ke ameybî destbendkerdene înan ra 13 kesê bînî ewro vejîyayî mehkeme.
Mehkeme de Hemserekê MEBYA-DERî Şeyhmus Karadag û Yuksel Almas reyde Mustafa Karahan, Mustafa Uguner û Fehîm Azak ameyî tepiştene. Ayşe Çelikbilek, Hulya Varan, Ayşe Tutmaz, Murat Ozgun, Mehmet Yildiz, Taylan Aslan, Sait Borta û Mehmet Nur Savaş zî bi şertê kontrolê edlîyî ameyî veradayene.
Verî zî 7 kesî ameybî tepiştene û 8 kesî zî bi şertê kontrolê edlîyî ameybî veradayene.
Mersin de zî 8 kesê ke yew heWte yo nezaret de yê ewro bi îdîaya ''endmîya rêxistine'' vejîyayî meheke. Heyetê mehkeme derheqê  Hemserekê HDPyî yê Mersinî yo verên Mustafa Işik ,Aktîvîsta TJA Bêrîtane Onen, Hemserekê Akdenîz û Torosan Munir Guzel û Gabar Karabey de qerarê tepiştişî  da. Zelale Onen, Zozane İlgen, Rafiye Erkul û Abdülselam Kutlu kontrolê edlîyî ameybî veradayene.
